CRC บวก 4% โบรกฯชี้รับผลดีคลาย “ล็อกดาวน์” แนะซื้อเป้า “คอนเซนซัส” 38 บ.
CRC บวก 4% โบรกฯชี้รับผลดีคลาย “ล็อกดาวน์” แนะซื้อเป้า “คอนเซนซัส” 38 บ.
23 เม.ย. 2563

ผู้สื่อข่าวรายงานว่า ราคาหุ้น บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ณ เวลา 10.07 น. อยู่ที่ระดับ 36.25 บาท บวก 1.25 บาท หรือ 3.57% สูงสุดที่ระดับ 36.50 บาท ต่ำสุดที่ระดับ 35.50 บาท ด้วยมูลค่าการซื้อขาย 183.51 ล้านบาท

ด้าน บล.กรุงศรี ระบุในบทวิเคราะห์ฯแนะนำ “ซื้อ” หุ้น CRC เป้า IAA Consensus 38 บาท เนื่องจากได้ Sentiment บวกจากข่าว สภาหอการค้าแห่งประเทศไทย, สถาบันวิจัยเพื่อการพัฒนาประเทศไทย (ทีดีอาร์ไอ) และกระทรวงสาธารณสุข เตรียมหารือเพื่อผ่อนคลายมาตรการล็อกดาวน์
โดยเบื้องต้นคาดกลุ่มธุรกิจ ห้างสรรพสินค้า และกลุ่มร้านอาหารถูกจัดเป็นกลุ่มสีเขียวมีสิทธิได้กลับมาเปิดดำเนินการก่อน หลังจากที่ก่อนหน้านี้รัฐบาลได้สั่งปิดพื้นที่เสี่ยงเพื่อควบคุมการแพร่ระบาดของเชื้อไวรัสโควิด-19